इस सीधी सादी चेष्टा से आप से अच्छी मनोभावनायेँ प्रकट होती हैं, और आप अपने आस पास के सभी लोगों का मूड सुधार सकते इन। चाहे आपको कुछ खास खुशी नहीं भी हो रही हो, या आप पर उदासी का दौरा पड़ा हो आपकी पेशियों के द्वारा उत्पन्न स्वैच्छिक मुस्कान कभी कभी खुशमिजाज़ी एवं प्रसन्नता की भावनाओं को शुरू भी कर सकती है।  उन खुशनुमा विचारों की या बीते हुये शानदार पलों की याद करें जिनमें आपके चेहरे पर सचमुच की मुस्कान आ गई थी। कुछ नहीं भी होगा तो, कम से कम लोग यह तो सोचेंगे कि आखिरकार यह मुस्कुरा क्यों रहा है! त्योरियाँ चढ़ाने के लिए मुस्कुराने से, चेहरे की, अधिक मांसपेशियाँ काम करती हैं – और यह अच्छा भी है! हरेक को त्योरियाँ चढ़ाने से अधिक मुस्कुराना चाहिए। बात यह है कि हर कोई यह चाहता है कि लोग उसे पसंद करें। सीधी बात है – आप जितने अधिक दिलकश होंगे, जीवन उतना ही सरल हो जाएगा। चूंकि हरेक के जीवन में वही कष्ट हैं, जो आपके जीवन में हैं, तो थोड़ी उनकी भी मदद करें। मिलनसार बने रहिए (जब आप लोगों से मिलने जुलने का प्रयास न कर रहे हों – जो कि आपको करना चाहिए)। मुस्कुराइए, अपनी बाँहें बांधे मत रहिए और अपना फोन कहीं रख दीजिये। आपके सामने पूरा विश्व है। यदि आप उसको जाने देंगे, तो फिर बचेगा क्या?  उन लोगों के बारे में सोचिए, जिनसे आप मित्रता करना चाहते हैं। संभावना यही है कि आप उनका विवरण देते समय बदमिज़ाज विशेषण तो नहीं ही लगाना चाहेंगे। यदि आप आधी इच्छा से भी दोस्त बनाने की कोशिश कर रहे हों तब भी यह सुनिश्चित करें कि आपकी मंशा स्वागत करने की लगे। तनाव में मत रहिए, माहौल में दिलचस्पी रखिए और लोगों पर ध्यान दीजिये। आधी लड़ाई तो अपने जीत ली, सच में! कभी आप ने ऐसे लोगों से बातचीत की है जो आपको छोड़ कर कमरे में और सभी चीजों को देखते रहे हों? बहुत गंदा लगता है – जैसे ही आपको यह समझ में आता है, मन करता है कि तुरंत ही बोलना बंद कर दें, और देखें कि वे दूसरी दुनिया से वापस आ पाते हैं अथवा नहीं। वैसे व्यक्ति मत बनिए। यदि कोई यूं ही कुछ कहता है तब तो भटक जाने में कोई हर्ज नहीं है, मगर अगर उसकी, उस विषय में, वास्तव में रुचि है तो पूरा ध्यान दीजिये। अपने लिए भी तो आप यही चाहेंगे!  कुछ लोगों को नज़रें मिलाने में उलझन होती है – बस वे नहीं मिला सकते हैं। यदि आप भी वैसे ही हैं, तो स्वयं को भरमाने के लिए उनकी नाक की नोक या भौंहों के मध्य में देखिये। जब आप लोगों की ओर नहीं देखते हैं तब उन्हें अजीब सा लगता है, इसलिए आप उन्हें “और” स्वयं को भरमाने के लिए उनकी आँखों के मध्य भाग के आस पास ही बने रहिए। नकल करना या उतारना, दो लोगों में, अवचेतन रूप से घनिष्ठता बढाने का एक चिर परिचित तरीका है – जहां दोनों एक जैसे हाव भाव, मुद्राएँ, शारीरिक स्थितियाँ  बनाए रखते हैं। जब आप बातचीत कर रहे हों, तब ऐसा करने का प्रयास करें – एक जैसा “दिखाई देने” से निकटता होती है। मगर चूंकि यह तो अवचेतन का मामला है, इसके लिए बहुत कोशिश मत करिए – आप उलझ जाएँगे!  जब आप बराबर वालों के साथ हों तब तो यह ठीक है – मगर जब आप अपने से ऊपर वालों के साथ हों तब यह ठीक नहीं है। हाल के शोध से पता चला है कि – जब दो लोग उचित वातावरण में न हों (जैसे पैसे की चर्चा के समय, जीविका के सम्बन्ध में, वगैरह) तब - इसके हानिकारक प्रभाव भी हो सकते हैं – जैसे संबन्धों में शीतलता आना आदि। तो, ये सब अपने उन मित्रों के साथ करें जिन्हें आप अपने निकट लाना चाहते हैं, न कि अपने उच्चाधिकारी के साथ। संभावना है कि जीवन में कभी न कभी किसी ने आपसे कंधे पीछे, सिर ऊंचा करने और कस कर हाथ मिलाने की महत्ता के विषय में अवश्य कहा होगा। इन सब चीजों का कहीं न कहीं महत्व है (जैसे नौकरी के लिए साक्षात्कार के दौरान), मगर मित्र बनाने और दिलकश बनने में इनकी गुंजाइश नहीं है। आपके शरीर को तनावरहित होना चाहिए, कड़क नहीं। ऐसा प्रदर्शित करिए कि आप किसी को चुनौती नहीं दे रहे हैं। किसी का अभिवादन करने का सोचिए। उस वीडियो में जहां बिल क्लिंटन एवं नेल्सन मंडेला मिलते हैं (दो ऐसे व्यक्ति जिन्हें स्वयं को महान समझने का अधिकार था), दोनों मर्यादा प्रदर्शित करते हैं – थोड़ा झुकना, एक कदम बढ़ना, मुक्त हाथ से थोड़ा अधिक छूना, मुसकुराना। वे यह संदेश दे रहे हैं कि वे एक दूसरे का सम्मान करते हैं और एक दूसरे को चाहते हैं – जिससे कि उनकी दिलकशी बढ्ने में काफ़ी सहायता होती है। मनुष्य को जीने के लिए दूसरे मनुष्यों की आवश्यकता होती है, और हाँ, प्रसन्न रहने के लिए भी। वे बच्चे जिन्हें स्पर्श नहीं किया जाता है, उन्नति नहीं कर पाते हैं। और यह बात बड़े होने पर बदल नहीं जाती है! यदि आप किसी के साथ घनिष्ठ संबंध बनाना चाहते हैं तो, स्पर्श के छोटे से छोटे अवसर भी खोज निकालें। निश्चय ही, उचित स्पर्श! बांह या कंधे को छूना या हाई फ़ाइव। ये छोटे छोटे पल, स्पर्श से जुड़ कर, बंधनों में परिवर्तित हो जाते हैं। सोचिए कि कोई आपके पास आए और कहे, “हाय, कैसे हैं आप?” अब कल्पना करिए कि वही व्यक्ति आपके पास आए और कहे, “[आपका नाम]! कैसे हैं आप?” और जब पास से निकले तो हल्के से आपकी बांह को स्पर्श करे। कौन सा अभिवादन आपको गर्मजोशीला लगेगा? शायद दूसरा वाला, है न? उसी का उपयोग करिए। इसमें कुछ मूल्य नहीं लगना है।
تذكر أن تبتسم. انفتح على ما يدور حولك. استخدم التواصل البصري. كن مرآة لهم. أظهر الاحترام. استغل قوة التلامس.